open-index/open-wikipedia-markdown huggingface dataset:
Caroline Honoré

**Caroline Honoré** (s. 29. huhtikuuta 1970 Clermont-Ferrand, Puy-de-Dôme, Ranska) on entinen ranskalainen kolmiloikkaaja.

Honoré edusti Ranskaa kaksissa arvokilpailuissa. Stuttgartin MM-kilpailuissa 1993 hän karsiutui loppukilpailusta tuloksella 13,09&nbsp;m ja Göteborgin MM-kilpailuissa 1995 tuloksella 13,41&nbsp;m.

Honoré voitti Ranskan mestaruuden vuosina 1993 ja 1996. Hän paransi heinäkuussa 1993 Annecyssa Ranskan ennätystä kahdesti samassa kilpailussa: ensin tulokseen 13,51&nbsp;m ja sitten tulokseen 13,65&nbsp;m. Jälkimmäinen säilyi Ranskan ennätyksenä seuraavan vuoden kesäkuuhun saakka. Uransa pisimmän hypyn 13,84&nbsp;m Honoré teki vuonna 1999. Hän edusti seuratasolla Stade Clermontois'ta. Hän oli pituudeltaan 171-senttinen ja painoi kilpavuosinaan 56 kiloa.

## Lähteet

* 

## Aiheesta muualla

*
Italian tasavalta (vasallivaltio)

**Italian tasavalta** () oli Pohjois-Italiassa sijainnut lyhytikäinen valtio. Se oli Napoleon I:n hallitseman Ranskan ensimmäisen tasavallan vasallivaltio.

Italian tasavalta perustettiin seuraamaan Cisalppista tasavaltaa samalla, kun perustuslakia muutettiin niin, että Ranskan konsulista Napoleonista pystyi tulemaan valtion presidentti. Perustuslaki muutti myös valtion nimen Italian tasavallaksi, joka koostui samoista alueista kuin edeltäjänsä, pääasiassa Lombardiasta ja Romagnasta.

Vuonna 1805, kun Napoleon oli kruunattu Ranskan keisariksi, Italian tasavalta muutettiin Italian kuningaskunnaksi (*Regno d’Italia*), jonka kuninkaana hallitsi Napoleon ja varakuninkaana Napoleonin poikapuoli Eugène de Beauharnais.

## Aiheesta muualla
Hurja remontti

**Hurja remontti** () on Nelosella esitetty yhdysvaltalainen tositelevisiosarja. Aluksi koko talo puretaan ja sen jälkeen rakennetaan tilalle uusi isompi talo tilalle, myös piha uusitaan.

Ennen töiden aloitusta kohteen perhe lähetetään lomalle remontin tieltä. Monihenkinen sisustus- ja remonttiryhmä käy taistelua aikaa vastaan ja tekee viikossa sen, mihin tavallisesti vierähtäisi neljä kuukautta.

Hurja remontti on palkittu Emmyllä Yhdysvaltain parhaana tositelevisiosarjana.

## Katso myös
* Hurja muodonmuutos

## Aiheesta muualla
*Virallinen sivusto
*
Sandrine Domain

**Sandrine Domain** (s. 6. syyskuuta 1971 Strasbourg, Bas-Rhin, Ranska) on entinen ranskalainen yleisurheilija, jonka päälaji oli kolmiloikka.

Domain edusti Ranskaa kolmissa sisäratojen EM-kilpailuissa. Genovassa 1992 hän sijoittui 13:nneksi tuloksella 13,17&nbsp;m. Valenciassa 1998 hän karsiutui tuloksella 13,38&nbsp;m ja Gentissä 2000 tuloksella 13,17&nbsp;m.

Domain voitti Ranskan mestaruuden vuosina 1991 ja 2000. Heinäkuussa 1991 hän hyppäsi Ranskan ennätyksen 13,42&nbsp;m ja heinäkuussa 1996 hän ylitti ensimmäisenä ranskalaisnaisena 14 metrin rajan tuloksellaan 14,15&nbsp;m. Vuonna 1993 hän teki Ranskan sisärataennätyksen 13,33&nbsp;m. Hän edusti seuratasolla CEP Lorientia. Hän oli pituudeltaan 177-senttinen ja painoi kilpavuosinaan 62 kiloa.

## Henkilökohtaiset ennätykset

* Kolmiloikka: 14,15&nbsp;m (1996)
* Pituushyppy: 611&nbsp;cm (1991), sisäradoilla 621&nbsp;cm (1996)

## Lähteet

* 

## Aiheesta muualla

*
Platform Racing 2

**Platform Racing 2** (**PR2**) on Jiggminin (Jacob Grahn) kehittämä selainpeli, jossa tavoite on juosta nopeiten maaliin kaksiulotteisessa tasohyppely-ympäristössä. Peli on Platform Racingin jatko-osa. Peli muistuttaa hyvin paljon Nintendon Mario-pelejä.

## Pelin aloittaminen

Pelin alussa luodaan käyttäjä, jonka nimen pelaaja saa itse päättää. Vaihtoehtoisesti hän voi pelata vierailija-nimikkeellä, joka koostuu sanasta "Guest" ja jostakin numerosarjasta (esim. Guest5845).  

Sen jälkeen aloittelijan tulee suorittaa suorittaa aloitustaso (Newbieland 2, Chromium, Newby Train, tai first frontier), jossa hän oppii pelin alkeet. Tason läpäistyään pelaajan käyttäjä nousee tasolle 1, ja hän saa pelattavakseen toisen tason, joka on sijoitettu aloitustason oikealle puolelle. Jokaiseen kenttään tarvitaan tietty taso (rank).

## Muuta tietoa pelistä
Pelin alkuperäisiä "Campaign" (kampanja) -tasoja on yhdeksän, mutta Jiggmin on alkanut tehdä uusia Campaigneja, joissa on erilaiset tasot. Yhdessä radassa voi samanaikaisesti kilpailla neljä pelaajaa. Käyttäjät voivat myös luoda omia ratojaan ja jakaa ne toistensa kanssa. Pelaajat voivat myös arvostella toistensa ratoja, ja parhaat arvostelut saaneet radat pääsevät yhdeksänsivuiselle top-listalle. 

Kisoja voittamalla saa kokemuspisteitä, joilla kasvatetaan omaa tasoa ja siten avataan uusia tasoja. Joissain tapauksissa tasoista voi saada erilaisia ruumiinosia tai hattuja. Kaikilla hatuilla on jokin hyödyllinen ominaisuus.  

Pelissä voi tehdä erilaisia temppuja käyttämällä "glitchejä" eli ohjelmointivirheitä. Näitä virheitä ovat hyödyntäneet monet ratojen tekijät. On olemassa myös "Dont Move" tasoja, ja niissä on yleensä paljon näitä glitchejä.

Pelissä on 13 hattua joiden nimet ovat:
* Kongregate hat
* Exp hat
* Propeller hat
* Crown hat 
* Santa hat
* Cowboy hat
* Party hat
* Top hat
* Jumpstart hat
* Moon hat
* Thief hat
* Jigg hat
* Artifact hat
Eri hatut tekevät eri asioita, esim. Santa hat jäädyttää palikoita (mutta ei maalipalikkaa (finish block) tai jääpalikkaa (ice block). Kongregate hat kertoo kokemuspisteet 1.25:dellä, Exp hat kertoo taas ne kahdella. Propeller hatilla voi mennä alaspäin hitaammin kun painaa ylös pudotessaan. Crown hatin kanssa miinat, laserase (laser gun) tai miekka (sword) ei vaikuta racessa, mutta deathmatchissa kyllä, kun taas salama (Lightning) vaikuttaa molemmissa. Party hatin kanssa salama ei vaikuta, joten jos joku jolla on Crown hat ja hän ryöstää pelissä Party hatin, häntä ei pysty pysäyttämään racessa! Cowboy hatilla voi lentää. Top hatilla voi mennä katoavien palikoitten (vanish bock) läpi. Jumpstart lähtee pelissä kolme sekuntia aikaisemmin ja jos joku toinen saa sen, niin samalla nykyinen esine korvataan speed burstilla, mutta se kestää tavallista lyhyemmän aikaa. Thief Hatin ominaisuus on taas se, että kun se varastetaan, varastaja ei saa thief hattia, vaan jonkun toisen hatun (jopa crown hatin!), ja se toisen hattu korvataan Thief Hatilla.

## Katso myös

* Platform Racing 3

## Aiheesta muualla
* Platform Racing 2 (Kongregate) Pelin alkuperäinen julkaisusivu 
* Jiggmin's Village Tekijän sivusto
Valérie Guiyoule

**Valérie Sarant** (o.s. **Guiyoule**, s. 3. elokuuta 1972 Pariisi, Ranska) on entinen ranskalainen kolmiloikkaaja.

Valérie Guiyoule edusti Ranskaa viisissä arvokilpailuissa mutta ei selviytynyt kertaakaan loppukilpailuun. Ulkoradoilla hän karsiutui Helsingin EM-kilpailuissa 1994 tuloksella 13,55&nbsp;m, Göteborgin MM-kilpailuissa 1995 tuloksella 13,92&nbsp;m sekä Ateenan MM-kilpailuissa 1997 tuloksella 11,37&nbsp;m. Sisäradoilla hän karsiutui Pariisin EM-hallikilpailuissa 1994 tuloksella 13,04&nbsp;m ja Barcelonan MM-hallikilpailuissa 1995 tuloksella 13,21&nbsp;m.

Guiyoule voitti Ranskan mestaruuden sisäradoilla vuosina 1994 ja 1995 sekä ulkoradoilla vuonna 1995. Vuonna 1994 hän paransi Ranskan sisärataennätykseksi 13,38&nbsp;m ja ulkorataennätykseksi 13,85&nbsp;m. Heinäkuussa 1995 hän paransi vielä ulkorataennätyksen tulokseen 13,94&nbsp;m, joka säilyi ennätyksenä yhden vuoden ja kuusi päivää. Uransa pisimmän hypyn 13,98&nbsp;m hän teki vuonna 1997. Hän edusti seuratasolla EA Franconville LP:tä. Hän oli pituudeltaan 175-senttinen ja painoi kilpavuosinaan 60 kiloa.

## Lähteet

* 

## Aiheesta muualla

*
Zbyněk Irgl

**Zbyněk Irgl** (s. 29. marraskuuta 1980 Ostrava, Tšekkoslovakia) on tšekkiläinen jääkiekkoilija, pelipaikaltaan laitahyökkääjä. Irgl pelaa Tšekin Extraliga-joukkue HC Vítkovicessa.

Irglin ura pääsarjatasolla alkoi kotikaupunkinsa joukkueessa HC Vítkovicessä vuonna 1998. Kauden 2006–2007 runkosarjan jälkeen Irgl siirtyi Vitkovicestä Sveitsin Davosiin, jossa pelasi pudotuspelit ja oli voittamassa Sveitsin mestaruutta. 15 pudotuspelissä hän teki 8 maalia, ollen näin pudotuspelien paras maalintekijä. Kaudelle 2007–2008 hän siirtyi Venäjälle Lokomotiv Jaroslavliin. Kaudeksi 2010–2011 Irgl vaihtoi HK Atlantiin, josta hän jatkoi seuraavaksi kaudeksi Dinamo Minskiin.

Irgl on ollut Tšekin maajoukkueessa kolmissa maailmanmestaruuskilpailuissa 2006 (hopeaa), 2007 ja 2008. Hän on voittanut Tšekin joukkueessa myös nuorten maailmanmestaruutta 2000.

## Lähteet

* 
* 
*
Sergei Brylin

**Sergei Vladimirovitš Brylin** (, s. 13. tammikuuta 1974 Moskova, Venäjän SFNT, Neuvostoliitto) on venäläinen jääkiekkoilija ja jääkiekkovalmentaja, joka toimii AHL-seura Albany Devilsin apulaisvalmentajana. Pelaajaurallaan Brylin voitti kolme Stanley Cupia New Jersey Devilsissä. Venäjän jääkiekkomaajoukkueessa Brylin sai yhden MM-pronssin.

Brylinin ura alkoi TsSKA Moskovassa 1991. New Jersey Devils varasi hänet vuoden   numerolla 42. Kaudeksi 1994–1995 Brylin siirtyi NHL:ään New Jerseyhin, jossa hän on ollut voittamassa kolmea Stanley Cupia (1995, 2000 ja 2003). Brylin on yksi viidestä New Jersey Devilsin pelaajasta, jotka ovat olleet voittamassa jokaista kolmea mestaruutta, muut pelaajat ovat: Martin Brodeur, Scott Niedermayer, Scott Stevens ja Ken Daneyko. NHL:n työsulkukauden  hän pelasi Venäjän superliigassa Himik Vorskresenskissa. Brylin palasi takaisin Venäjälle KHL:n avauskaudelle 2008–2009 SKA Pietariin 13:n Pohjois-Amerikassa vietetyn kauden jälkeen. Kaudeksi 2011–2012 hän siirtyi Metallurg Novokuznetskiin.

Brylin lopetti pelaajauransa keväällä 2012. Seuraavaksi kaudeksi hän palasi Pohjois-Amerikkaan, jossa hän konsultoi AHL-seura Albany Devilsiä. Valmennusuran Brylin aloitti syksyllä 2012, kun hänet valittiin Albany Devilsin apulaisvalmentajaksi.

## Lähteet

## Aiheesta muualla

* 
*
Keijo Kuja-Lipasti

**Keijo Kuja-Lipasti** (s. 1953 Kurikka) on Kauhajoen entinen kaupunginjohtaja. Hänet valittiin virkaansa 23. maaliskuuta 2009 pidetyssä Kauhajoen kaupunginvaltuuston kokouksessa. Äänestyksen toisella kierroksella hän voitti äänin 20–15 Kauhajoen kaupunginvaltuuston puheenjohtajan ja entisen kansanedustajan Lasse Hautalan, jota Kauhajoen kaupunginhallitus esitti virkaan.

Kuja-Lipasti haki myös vuonna 2005 Kauhajoen kaupunginjohtajaksi, mutta valituksi tuli Antti Rantakokko. Vuonna 2008 Kuja-Lipasti haki Kurikan kaupunginjohtajaksi.

Kuja-Lipasti on koulutukseltaan hallintotieteiden maisteri, jonka tutkinnon hän suoritti vuonna 1999. Vuonna 1995 hän suoritti hallintonotaarin tutkinnon. Kuja-Lipasti toimi urheiluseura Kauhajoen Karhun toiminnanjohtajana 1980–1989. Vuosina 1989–2000 Kuja-Lipasti toimi Kurikan seurakunnan talouspäällikkönä ja kesästä 2000 lähtien Kauhajoen seurakunnan talouspäällikkönä. Maaliskuussa 2002 hänet valittiin Kauhajoen kaupunginsihteeriksi (nykyisin hallintojohtaja), mutta valitusten vuoksi hän pääsi aloittamaan tässä työssä vasta loppuvuodesta 2003. Ennen kaupunginjohtajaksi valitsemistaan hän toimi lisäksi Kauhajoen vt. kaupunginjohtajana.  Hän on ollut myös Kauhajoen kaupunginvaltuustossa Keskustan listoilta.

Kuja-Lipasti on asunut Kauhajoella vuodesta 1980 lähtien ja hänellä on vaimo sekä kolme lasta.

## Lähteet
Betty Lise

**Betty Lise** (s. 5. syyskuuta 1972 Fort-de-France, Martinique) on entinen ranskalainen yleisurheilija, jonka päälaji oli kolmiloikka.

Lise sijoittui Ateenan MM-kilpailuissa 1997 kolmiloikassa kahdeksanneksi tuloksella 14,03&nbsp;m. Karsinnassa hän hyppäsi Ranskan ennätyksen 14,50&nbsp;m. Helsingin EM-kilpailuissa 1994 hän karsiutui tuloksella 13,35&nbsp;m, Göteborgin MM-kilpailuissa 1995 myös tuloksella 13,35&nbsp;m sekä Budapestin EM-kilpailuissa 1998 tuloksella 14,06&nbsp;m. Sisäradoilla hän sijoittui Pariisin MM-hallikilpailuissa 1997 yhdeksänneksi tuloksella 13,96&nbsp;m ja Valencian EM-hallikilpailuissa 1998 kuudenneksi tuloksella 14,26&nbsp;m.

Lise voitti kolmiloikassa Ranskan mestaruuden ulkoradoilla vuosina 1994, 1997 ja 1998 sekä sisäradoilla vuosina 1997 ja 1999. Hän paransi Ranskan sisärataennätystä kahdeksan kertaa vuosina 1997–1998 ja ulkorataennätystä kolme kertaa vuosina 1994–1997. Hänen viimeisin sisärataennätyksensä oli 14,26&nbsp;m. Hänen Ateenan MM-kilpailuissa 1997 hyppäämänsä ulkorataennätyksen rikkoi Teresa Nzola Meso vasta vuonna 2007. Lise edusti seuratasolla AC Paris-Joinvillea. Hän on pituudeltaan 188-senttinen ja painoi kilpavuosinaan 69 kiloa.

## Henkilökohtaiset ennätykset

* 100 metrin juoksu: 12,41&nbsp;s (1989)
* 200 metrin juoksu: 24,56&nbsp;s (1992)
* Pituushyppy: 604&nbsp;cm (1997)
* Kolmiloikka: 14,50&nbsp;m (1997)

## Lähteet

* 

## Aiheesta muualla

*
Tuulikaappimaa

**Tuulikaappimaa** on Matti Ijäksen ohjaama Jari Tervon samannimiseen romaaniin perustuva elokuva vuodelta 2003.

## Rooleissa

## Vastaanotto
### Palkinnot
Elokuva voitti kaksi Venla-palkintoa: Paras miesnäyttelijä ja paras käsikirjoittaja. Se oli ehdolla myös parhaan ohjaajan ja parhaan tv-elokuvan Venla-palkintoon.

## Lähteet

## Kirjallisuutta
*
Robert Goulet

**Robert Gerard Goulet** (26. marraskuuta 1933 Lawrence, Essex, Massachusetts – 30. lokakuuta 2007 Los Angeles, Kalifornia) oli kanadalais-amerikkalainen Grammy- ja Tony-palkittu näyttelijä. Hänen vanhempansa olivat ranskankielisiä kanadalaisia, ja hän vietti nuoruutensa Kanadassa. Läpimurtonsa hän teki vuonna 1960 musikaalissa *[[Camelot (musikaali)|Camelot]]*.

Goulet’n pitkä ura laulajana ja näyttelijänä kattoi teatterin, radion, television ja elokuvat. Hänellä on tähti Hollywood Walk of Famellä.

Goulet sairastui idiopaattiseen keuhkofibroosiin syyskuussa 2007 ja kuoli  73-vuotiaana 30. lokakuuta 2007.

## Aiheesta muualla

*
Matra Rancho

**Matra Rancho** on automalli, jota ranskalainen Matra-konserni valmisti yhteistyössä Simca-automerkin kanssa. Se oli yksi ensimmäisistä katumaastureista, ja se vastasi Range Roverin aloittamaan trendiin tarjoamalla tälle pienemmän ja edullisemman vaihtoehdon. Rancho tuotiin markkinoille vuonna 1977. Siitä tuli nopeasti suosittu, mutta se ei auttanut Simcan emoyhtiön Chryslerin tuolloisiin ongelmiin. Chrysler myi eurooppalaisen tytäryhtiönsä PSA:lle vuonna 1978, ja PSA päätti nimetä kaikki Simca-mallit Talboteiksi vuodesta 1979 lähtien. Näin **Matra-Simca Rancho** -nimi vaihdettiin **Talbot Matra Rancho**-nimeen. Ranchon valmistus jatkui vuoteen 1984 asti, johon mennessä valmistettiin 57 792 autoa, vaikka alkuperäinen suunnitelma oli 20 000 kappaletta .

Ranchon suunnitteli Antonis Volanis. Auto perustui Simcan suositun 1100-pikkuauton pick-up-versioon, jossa oli tavallista 1100-mallia pitempi akseliväli. Ranchossa oli sama etuosa kuin 1100:ssa, mutta loput korista Matra valmisti lasikuidusta ja polyesteristä, kuten myös koria kiertävät listat, jotka antoivat autolle jykevämmän ulkonäön. Myös maavaraa korotettiin. Toisin kuin useimmissa muissa maastoautoissa, Ranchossa ei ollut nelivetoa, vaan se oli etuvetoinen. Tekniikan lisäksi myös esimerkiksi kojelauta ja etupenkit olivat peräisin Simca 1100:sta. Ranchon voimanlähteenä toimi 1442&nbsp;cm³, 80&nbsp;hv (59 kW) versio nelisylinterisestä Simca Type 315 -rivimoottorista.

Ranchoa myytiin vuosien varrella useina eri versioina. Perusmallin ohella saatavilla oli **Grand Raid**, jossa oli "maastovarusteita" kuten sähkövinssi kiinnitettynä etupuskuriin ja varapyörä katolla. **Rancho X** oli paremmin varusteltu malli, jossa oli vakiovarusteena muun muassa kevytmetallivanteet ja metalliväri. **Découvrable**-malli, jonka peräosa koostui metallirungosta ja kangaspeitteistä, oli Ranchon avomalli. **Rancho AS** oli pakettiautoversio, jossa ei ollut takapenkkejä, eikä siitä siten tarvinnut maksaa Ranskassa autoveroa. Suomessa kaikki mallit olisivat olleet verollisia ja ne jäivät täällä tuntemattomiksi. Ranchoa tuotiin maahan vain muutama yksittäiskappale.

Rancho oli saatavilla myös seitsemänpaikkaisena, jolloin kaksi takimmaista istuinta olivat selkä menosuuntaan. Matra ehdotti PSA:lle Ranchon korvaajaksi muunneltavalla istuinjärjestelyllä varustettua tila-autoa, mutta PSA hylkäsi ehdotuksen. Matra myi suunnitelman lopulta Renault'lle, ja siitä tuli ensimmäinen nykyaikainen tila-auto, Renault Espace.

## Lähteet

## Aiheesta muualla

*Matra-Simca Rancho matrasport.dk -sivustolla 
*The Matra Rancho: Chrysler Europe’s Car-Based SUV, allpar.com 
*SIMCA Club UK
Kova laji

**Kova laji** oli keväällä 2003 Yle TV2:lla tullut kilpailuohjelma. Ohjelman suoritukset saattoivat kestää kerrallaan 12 tuntia. Juontajana toimi Maria Guzenina.

Suomen pelastus- ja puolustusjärjestöjen – Pelastuslaitoksen, Poliisin ja Puolustusvoimien – edustajista kootut joukkueet kilpailivat toisiaan vastaan eri puolille maata rakennetuilla radoilla kymmenessä osakilpailussa. 

Toukokuun 23. päivän finaalin voitti Pelastuslaitoksen joukkue, joka pääsi syyskuussa palkintomatkalle New Yorkiin tapaamaan virkaveljiään.

## Joukkueet
Yhdessä osakilpailussa kolme joukkueen jäsentä kilpaili ja yksi toimi huoltajana, poikkeuksena finaali, jossa kaikki neljä kilpailivat.
### Pelastuslaitos
* Patrik Grönqvist
* Jari Herranen
* Kari Lindroos^
* Tommi Sahila
* Kim Waenerberg

### Poliisit
* Mika Hirvinen
* Timo Kujala
* Vesa Ovaskainen
* Markus Saano

### Puolustusvoimat
* Mikko Honkasalo
* Jari Kivelä
* Sami Sorri
* Harri Westerholm

^ Jari Herranen sai pohjevamman kymmenennessä osakilpailussa eikä voinut osallistua finaaliin, joten finaalissa hänen tilallaan kilpaili Kari Lindroos.

## Aiheesta muualla
* Filmiteollisuus
Anis Lounifi

**Anis Lounifi** (s. 7. tammikuuta 1978) on tunisialainen judovalmentaja ja judoka, joka on voittanut maailmanmestaruuden, sekä kaksi kertaa Afrikan-mestaruuden. Lounifista tuli vuoden 2001 maailmanmestaruuskisojen päätteeksi ensimmäinen judon MM-tittelin voittanut afrikkalainen. Hän voitti kisojen aikana muun muassa hallitsevan mestarin, Kuuban Manolo Poulotin ja loppuottelussa belgialaisen Cédric Taymansin.

Aktiiviuransa jälkeen Lounifi on toiminut Judon naistenmaajoukkueen valmentajana.

## Lähteet

## Aiheesta muualla
* Anis Lounifi The-Sports.orgissa
Iskander Hachicha

**Iskander Hachicha** (s. 21. maaliskuuta 1972) on tunisialainen judoka, joka on voittanut judon Afrikan-mestaruuden, sekä Afrikan kisat. Hän otteli myös vuonna 2001 judon MM-kisoissa Saksassa, sijoittuen alle 90-kiloisten sarjassa viidenneksi.

## Lähteet
Garigeba qelmtsipis karisa

**Garigeba qelmtsipis karisa** (, 'kuninkaallisen hovin säädökset', 'kuninkaallisen hovin perustuslaki') on keskiaikainen georgialainen lakiteksti. Sen laatimisajankohtana on yleisesti pidetty kuningas Giorgi V Loistavan toista hallituskautta (1314–1346) tai aikaa sen lähellä. Vain osa alkuperäistekstistä on säilynyt yhden 1600-luvun käsikirjoituksen muodossa. Teos on merkittävä dokumentti, joka kertoo Georgian kuningaskunnan rakenteesta ja täydentää 1700-luvun alun tutkijan prinssi Vakhuštin kertomusta Georgian keskiaikaisesta hovista ja hallintojärjestelmästä.

*Kuninkaallisen hovin säädösten* säilyneessä osassa annetaan systemaattinen ja yksityiskohtaisen selkeä kuvaus keskiajan Georgian hovista, hallintokoneistosta ja sosiaalisesta rakenteesta. Jotkin tekstin osiot perustuvat selvästi 1000- ja 1100-luvuille ulottuvaan perinteeseen. Tärkeimpiin lukuihin kuuluvat ne, jotka käsittelevät hovietikettiä, kuten kruunajaisseremonian järjestystä, kuninkaan pukeutumista, kuninkaallisten päivällisten tarjoilua, audiensseja ja tärkeiden juhlapäivien ja uskonnollisten paastopäivien viettoa. Tekstissä määrätään ministeriren (visiirien) velvollisuudet ja oikeudet ja kerrotaan valtaneuvoston (*savaziro*) istuntojen protokolla. Kappaleessa amirspasalarin (asevoimien komentajan) ja hänen henkilökuntansa velvollisuuksista mainitaan myös teknisiä yksityiskohtia Georgian kuninkaallisen armeijan varustuksesta.

Teoksen löysi ja julkaisi Ekvtime Taqaišvili nimellä *Institution des cours royales* Tbilisissä vuonna 1920 (*Monumenta Georgica*, tom. IV, no. 1). Suuri osa version materiaalista on käännetty englanniksi ja liitetty W.E.D. Allenin teokseen *A History of the Georgian People* (Lontoo, 1932). Toinen huomattava painos on Ivane Surguladzen *Khelmtsipis karis garigeba* (, , Tbilisi, 1993), jossa on L. Lozovaian ja Kevin Tuiten englanninkielinen käännös. 

## Lähteet
Eilen, tässä ja nyt

**Eilen, tässä ja nyt** on keväällä ja syksyllä 2008 Subilla tullut viihde- ja visailuohjelma, jossa ensimmäisellä kaudella juontajana oli Janne Kataja ja toisella kaudella juontajana toimi viikoittain vaihtuva, tunnettu vieras.

Ohjelmassa muisteltiin ja käytiin läpi 1980- ja 1990-luvun muotia, vimpaimia, musiikkia, mainoksia, ihmisiä ja tv-ohjelmia, jotka monet ovat jo unohtaneet tai ainakin haluaisivat unohtaa. Joukkueissa mitteli kaksi–kolme vakituista paria: 1. kaudella Kata Kärkkäinen ja Jaakko Heinimäki, Heli Roiha ja Paleface sekä Niko Kivelä ja Teemu Vesterinen. 2. kaudella Ruben Stiller ja Janne Kataja sekä Jaakko Heinimäki ja Kata Kärkkäinen. Joukkue joka tiesi neonvärien maailmasta paremmin, sai enemmän pisteitä ja voitti. He saivat myös lopuksi valita vanhan kappaleen kahdesta vaihtoehdosta.

## Jaksot
### Ensimmäinen tuotantokausi

### Toinen tuotantokausi

## Lähteet

## Aiheesta muualla
* Subin ''Eilen, tässä ja nyt'' -sivut
James Kyson Lee

**James Kyson Lee** (, s. 13. joulukuuta 1975 Soul, Etelä-Korea) on yhdysvaltalainen näyttelijä. Hän on näytellyt muun muassa Ando Masahashin roolin televisiosarjassa *[[Heroes (televisiosarja)|Heroes]]*.

Lee oli kymmenvuotias, kun hän muutti perheensä kanssa New Yorkiin. Hän valmistui Bronx High School of Sciencestä ja opiskeli viestintää Bostonin yliopistossa ja New England Institute of the Artsissa. Kokeiltuaan improvisaatioteatteria hän innostui näyttelemisestä ja muutti Los Angelesiin, missä hän ryhtyi opiskelemaan musiikkia, tanssia ja näyttelemistä. Lee on näytellyt vierailunäyttelijänä esimerkiksi televisiosarjoissa *[[C.S.I.]]*, *[[Las Vegas (televisiosarja)|Las Vegas]]* ja *[[West Wing]]*.

## Aiheesta muualla
Edmond de Sélys-Longchamps

**Michel Edmond de Sélys-Longchamps** (25. toukokuuta 1813 Pariisi – 11. joulukuuta 1900 Lüttich) oli belgialainen liberaalipoliitikko ja eläintieteilijä.

Sélys-Longchamps syntyi varakkaaseen aristokraattiperheeseen. Hän opiskeli kotiopetuksessa eikä koskaan opiskellut yliopistossa. Jo poikasena hän kiinnostui hyönteisistä ja linnuista, ja keräsi suurenmoiset kokoelmat molemmista. Hän oli aikansa suurin auktoriteetti sudenkorentojen ja hentosudenkorentojen luokittelussa ja määrittämisessä. Hänen hyönteiskokoelmansa on sijoitettu Belgian kuninkaalliseen luonnonhistorialliseen museoon Brysselissä.

Lintutiede oli Sélys-Longchampsille koko elämän kestävä intohimo. Hän keräsi Waremmen museoon laajan kokoelman sekä eurooppalaisten että kaukomaiden lintujen nahkoja. Kokoelmassa oli muun muassa siivetönruokki ja sen muna. Linnuista hän nimesi ainakin hömötiaisen alalajin *P. m. borealis* 1843.

Hän tutki myös pikkunisäkkäitä ja nimesi muun muassa pikkutunnelimyyrän (*Microtus subterraneus*) 1836.

Sélys-Longchamps julkaisi useita teoksia, kuten *Monographie des Libellulidées d'Europe* (1840), *Revue des Odonates d'Europe* (1850) ja *Faune Belge* (1842). Ensimmäisen tieteellisen kirjoituksensa hän julkaisi 18-vuotiaana, luettelon Liegen alueen hyönteisistä. Kaikkiaan hän julkaisi yli 250 kirjoitusta. Hän oli innokas matkailija ja vietti pitkiä aikoja lähes kaikissa Euroopan maissa. Hän oli useimpien eurooppalaisten entomologisten seurojen jäsen ja oli auttamassa Belgian entomologisen seuran perustamisessa 1856.

Sélys-Longchamps edusti Belgian parlamentissa liberaaleja ja toimi Waremmen edustajana 1846. Senaattiin hän pääsi 1855 ja toimi senaatin puhemiehenä 1880–1884.

## Lähteet
PalaLottomatica

**PalaLottomatica**, entiseltä nimeltään **PalaEUR** on monitoimihalli Roomassa. Arkkitehdit Pier Luigi Nervi ja Marcello Piacentini suunnittelivat hallin vuonna 1956. Halli valmistui Rooman olympialaisiin 1960. 1999 hallia restauroitiin arkkitehti Massimiliano Fuksasin johdolla ja nimi vaihdetiin nykyiseensä, PalaLottomaticaan.

## Tapahtumia
*Olympialaisten koripallo 1960 
*Koripallon Euroopan-mestaruuskilpailut 1991
*Euroliigan Final Four 1997
*WWE:n esitys 7.11.2008

## Aiheesta muualla
*http://www.romeguide.it/strutture/palalottomatica/palalottomatica.htm
David Ling

**David Ling** (s. 9. tammikuuta 1975 Halifax, Nova Scotia) on kanadalainen ammattilaisjääkiekkoilija, joka edusti jääkiekon SM-liigassa pelaavaa Jokereita kaudella 08-09. Vuonna 1992 uransa aloittanut Ling oli yksi IHL:n tähtipelaajista 1990-luvulla. Ling on edustanut monipuolisella urallaan NHL-seuroja Columbus Blue Jackets ja Montreal Canadiens.

Ling aloitti uransa kaudella 1992–93 OHL:n seurassa Kingston Frontenacs, jossa hän keräsi 63 tehopistettä. Hän sai kaudelta myös 275 jäähyminuuttia.

## Ura
Ling pelasi yhteensä 93 peliä NHL-urallaan useimmiten Columbus Blue Jacketsin rivissä. Hän pelasi juniorina Kingston Frontenacsissa, jossa hän sai 135 pistettä kaudella 1994–95. Tämän saavutuksen jälkeen Ling voitti CHL:n vuoden pelaaja -palkinnon. 9. heinäkuuta 2007 Ling allekirjoitti vuoden sopimuksen Toronto Maple Leafsin kanssa, joka siirsi hänet farmijoukkueehensa.

## Lähteet
*
Jon Elster

**Jon Elster** (s. 22. helmikuuta 1940) on norjalainen sosiologi ja poliittinen filosofi. Elster on erikoistunut tieteenfilosofiaan sekä rationaalisen valinnan teoriaan. 1980-luvulla hän oli myös niin sanotun analyyttisen marxismin tunnetuimpia edustajia.

## Tekopyhyyden sivilisoiva vaikutus

Tekopyhyyden sivilisoiva vaikutus on Jon Elsterin (1986) näkemys, teoria, periaate, siitä että ihmiset vetoamalla pinnallisestikin johonkin seikkaan samalla alkavat toteuttaa tuota käytännössä. Tällainen voisi olla vaikkapa se, että, Setälän esimerkkiä seuraten, oikeudenmukaisuusperiaatteeseen vetoavat yksilöt alkaisivat uskoa esittämiinsä periaatteisiin ja ryhtyisivät toteuttamaan niitä laajemmin.

## Teoksia (valikoima)

* *Making Sense of Marx* (1985)
* *An Introduction to Karl Marx* (1986)
* *Nuts and Bolts for the Social Sciences* (1989)
* *Alchemies of the Mind: Rationality and the Emotions* (1999)
* *Explaining Social Behavior: More Nuts and Bolts for the Social Sciences* (2007)

## Lähteet

## Aiheesta muualla
Ivan Tkatšenko

**Ivan Leonidovitš Tkatšenko** (, 9. marraskuuta 1979 Jaroslavl, Neuvostoliitto – 7. syyskuuta 2011 Jaroslavl, Venäjä) oli venäläinen jääkiekkoilija. Tkatšenkon viimeiseksi seuraksi jäi KHL-joukkue HK Lokomotiv Jaroslavlissa.

Tkatšenko aloitti pääsarjauransa HK Neftehimik Nižnekamskissa vuonna 1999. Kahden kauden jälkeen hän palasi kasvattajaseuraansa HK Lokomotiv Jaroslavliin, jossa hän on ollut voittamassa kahta Venäjän mestaruutta vuosina 2002 ja 2003. Columbus Blue Jackets varasi Tkatšenkon neljännen kierroken varauksena, varausnumerolla 98, vuoden  . Tkatšenko oli voittamassa hopeaa Venäjän maajoukkueessa vuoden 2002 jääkiekon maailmanmestaruuskilpailuissa. Tkatšenko sai surmansa lento-onnettomuudessa 7. syyskuuta 2011 Venäjällä, kun HK Lokomotiv Jaroslavlia kauden 2011–2012 ensimmäiseen KHL-sarjan otteluun kuljettamassa ollut lentokone putosi maahan.

## Aiheesta muualla

* 
*
Takifugu rubripes

**Takifugu rubripes** (syn. *Fugu rubripes*) eli **fugu** on pallokalalaji. 

## Ulkonäkö ja koko
*Takifugu rubripes* voi kasvaa 80&nbsp;senttimetriä pitkäksi. Sen vatsapuoli on vaalea, selkäpuoli tummapilkkuinen. Rintaevän takana on laajempi musta läikkä, jossa on ohuet vaaleankeltaiset reunat. 

## Levinneisyys
*Takifugu rubripes*&nbsp;-pallokaloja elää Tyynenmeren luoteisosassa, Kiinan ja Japanin lähivesillä. Poikaset elävät jokisuiden murtovedessä, mutta aikuiset muuttavat meriveteen. 

## Käyttö ruokana

*Takifugu rubripes*&nbsp;-pallokaloja kasvatetaan Japanissa ruokakaloiksi. Pallokalan tietyt osat, etenkin maksa, ovat äärimmäisen myrkyllisiä. Kala itsessään on miedon makuinen, mutta siihen jäänyt myrkky kihelmöi huulissa ja suussa.  

Viljeltyjä kaloja tutkimalla on selvitetty, että myrkky on peräisin eräästä bakteerilajista, jota kala saa ravintonsa mukana. Jos kalaa on ruokittu vain myrkyttömällä ruoalla tarpeeksi kauan, siitä voi syödä jopa maksan.

Jotta kokki saa erityisluvan valmistaa tätä pallokalaa ruoaksi, hänen on suoritettava näyttökoe, jossa kala fileoidaan, turvalliset ja vaaralliset osat lajitellaan eri tarjottimille ja merkitään asiaankuuluvasti. 

Vuosisatoja vanhan kiellon mukaan Japanin keisari ei saa uhmata kuolemaa syömällä fugua. Vuosina 1996–2008 fuguun kuoli Japanissa yhteensä 34 henkeä, eli keskimäärin lähes kolme vuodessa. Kuolemien määrä on kuitenkin vähentynyt. Vielä 1950-luvulla fugun syönnistä saattoi kuolla 400 ja sairastua yli 31&nbsp;000 henkeä vuosittain.

Shimonosekin kaupunki on Japanin fuguntuotannon keskus.

## Käyttö tutkimuksessa
*Takifugu rubripes*&nbsp;-lajin eläinkunnan pienimpiin kuuluva 390 miljoonan emäsparin genomi on selvitetty vuonna 2001. Sillä on noin 31&nbsp;000 geeniä, joiden avulla se tuottaa noin 33&nbsp;600 proteiinia. Fugun genomi on noin kahdeksasosa ihmisen genomista, mutta se sisältää useimmat ihmiselläkin olevista geeneistä ja säätelyelementeistä. Tämän vuoksi fugua on käytetty verrokkina myös vuonna 2003 julkaistun ihmisen genomin selvittämisessä ja esimerkiksi ihmisen geenimäärien arvioinnissa.

## Katso myös
*Tetrodotoksiini, fugun myrkky

## Lähteet

## Aiheesta muualla
*Encyclopedia of Life
Ajoneuvos

**Ajoneuvos** on autoiluviihdeohjelma, jota juontaa Jussi Halli. Ohjelman ensimmäinen jakso esitettiin 18. maaliskuuta 2006 MTV3-kanavalla aina vuoteen 2009 asti. Ohjelmaa on esitetty 5. tuotantokaudesta alkaen MTV3 MAX-kanavalla 11. marraskuuta 2011 lähtien.

Ohjelmassa Halli testaa kilparadoilla, maastossa tai kaupungissa erilaisia autoja, kuten loisto-, kilpa- ja maastoautoja. Ajoneuvoksessa vierailee myös  kulkuvälineistä kiinnostuneita julkisuuden henkilöitä, joille etsitään jokaisessa jaksossa heille sopiva liikkumisväline. Myös muita liikennevälineitä kuin henkilöautoja käsitellään. Halli testaa myös vanhoja klassikkoajoneuvoja.

Ohjelman 6. tuotantokausi alkoi MTV3 MAX-kanavalla 27. marraskuuta 2012 ja Hallin mukaan liittyi Katri Sorsa ja Iida Ketola. 7. tuotantokausi alkoi 24. syyskuuta 2013.

Ohjelman tuottaa Moskito Television.

## Lähteet

## Aiheesta muualla
* MTV3:n ''Ajoneuvos'' -sivut 
*
Diracin meri

**Diracin meri** on vanhentunut malli, jolla kuvataan tyhjiötä negatiiviset energiatilat täyttävien elektronien mereksi. Se yrittää yhdistää kvanttimekaniikan ja suppean suhteellisuusteorian. Kvanttikenttäteoria on kuitenkin ainut malli, jolla tämä asia onnistuu ilman sisäisiä ristiriitoja. Nimensä mukaisesti mallin keksi Paul Dirac vuonna 1930.

Mallilla halutaan kuvata negatiivisen energian ratkaisuja. Malli yrittää vastata kysymykseen, miksi positiivisen energian omaavat elektronit eivät romahda negatiiviseen tilaan, koska energeettisesti edullisempi. Perusteluna oli, että negatiiviset energiat ovat jo täynnä. Negatiiviset energiat muodostavat tämän ilmiön, jota kutsutaan Diracin mereksi.

Diracin yhtälön ratkaisut saavat molemmat erityisen suhteellisuusteorian sallimat energian arvot eli

: E^2=p^2c^2+m^2c^4 \,\!
\Rightarrow E=\pm\sqrt{p^2c^2+m^2c^4},

jonka mukaan siis jokaista positiivista energiatilaa vastaa negatiivinen energiatila. Tavallisen aineen energiaa kuvataan yhtälön positiivisella arvolla. Mutta Dirac halusi selittää myös yhtälön negatiiviset ratkaisut. Kun kaikki negatiiviset energiatilat on täytetty elektroneilla, Paulin kieltosääntö estää positiivisen energian elektroneja siirtymästä negatiivisen energian tiloihin. Tällöin kyseessä on Diracin meren mukainen tyhjiö ja sen energia on nolla. Antimateria on *aukko* Diracin meressä ja sen energia saadaan yo. yhtälön negatiivisesta ratkaisusta. Tämä tarkoittaa sitä, että jos esimerkiksi negatiiviselta energiatilalta poistuu yksi elektroni, sen tilalle syntyy *aukko* (elektronin antihiukkanen positroni), jolla on yhtä suuri, mutta vastakkainen määrä energiaa kuin poistuneella elektronilla.

Diracin meren ajatellaan olevan rakenteeltaan homogeeninen ja sijaitsevan kaikkialla avaruudessa (vrt. eetteri). Tästä seuraa kuitenkin ongelmia viimeistään tarkasteltaessa gravitaatiota, sillä äärettömän hiukkasmeren aiheuttaman painovoiman pitäisi olla havaittavissa.

## Lähteet

## Aiheesta muualla
* Enqvist, Kari – Antimaterian syvin olemus
Saint-Étienne (Sens)

**Saint-Étienne** eli **Sensin katedraali** on Sensin kaupungissa Yonnessa Ranskassa sijaitseva roomalaiskatolinen katedraali. Sitä pidetään usein ensimmäisenä goottilaisen tyylin katedraalina. Rakentamisen aloitusvuoden (1135) suhteen tämä pitääkin paikkansa, samoin sen pyhityksen suhteen (1163). 1490–1515 rakennetun poikkilaivan suhteen se on yksi parhaimmista liekkigotiikan edustajista Ranskassa. 

## Aiheesta muualla

* Saint-Ètienne Stucturae-tietokannassa
Konstantin Rudenko

**Konstantin Valerjevitš Rudenko** (, s. 23. heinäkuuta 1981 Öskemen, Kazahstanin SNT, Neuvostoliitto) on venäläinen jääkiekkoilija. Hän pelaa KHL-joukkue Barys Astanassa.

Rudenkon ura pääsarjatasolla alkoi vuonna 1999 SKA Pietarissa. Seuraavaksi kaudeksi hän siirtyi HK Lokomotiv Jaroslavliin, jossa hän oli voittamassa kahta Venäjän mestaruutta vuosina 2002 ja 2003. Kaudeksi 2011–2012 Rudenko siirtyi HK Atlantiin ja sieltä seuraavaksi kaudeksi Barys Astanaan.

## Lähteet
* 
* 

## Aiheesta muualla
*
Grimm’s manga

**Grimm's Manga** on Pauna media groupin julkaisema Kei Ishiyaman piirtämä manga, joka käsittelee kahdessa osassaan kahdeksan muutettua Grimmin satua. Susi rakastuu Punahilkkaan, Saapasjalkakissa onkin kissahirviö jne. Kei Ishiyama on Prinsessa Ai:n Piirtäjän, Kujiradou Misahon pikkusisko.
Hellevi Arjava

**Anni Kaarina Hellevi Arjava** (o.s. Manninen; 27. heinäkuuta 1936 Helsinki – 16. huhtikuuta 2024 Helsinki) oli suomalainen kirjailija ja äidinkielenopettaja. Hän oli Anni Swanin ja Otto Mannisen pojantytär. Arjavan isä oli tietokirjailija Antero Manninen, ja hänen veljensä on historiantutkija Ohto Manninen.

## Teoksia
* Neuvokas: oikeakielisyysopas keskiasteille ja aikuisopetukseen. Äidinkielen opettajain liitto, Helsinki (1987)
* Kiltti tyttö Katajanokalta (1999)
* Juuret Rasikankaalla: Otto Mannisen ja hänen sisarustensa kirjeenvaihtoa 1897–1913. Kirjoittajat: Manninen, Otto; Arjava, Hellevi. (2001)
* Minne pääsi kiltti tyttö (2002)
* Alpiini ja otteljaana: Kangasniemeläisten etunimet 1684–1899 (2005)
* Swanin tytöt (2007)
* Merkillinen isoisä – ja muita kertomuksia Wegeliuksista ja Swaneista (2010)
* Voro, veijari ja vilosohvi – Ananias Puikkosen elämä (2012)

## Lähteet
Lenka Hellstedt

**Lenka (Leena-Kaisa) Hellstedt** (ent. Jortikka, s. 27. huhtikuuta 1968 Jaala) on suomalainen elokuva- ja tv-ohjaaja ja käsikirjoittaja.

Hellstedt on valmistunut Taideteollisen korkeakoulun elokuvataiteen osastolta ohjaajaksi ja käsikirjoittajaksi. Hän on ohjannut pitkät elokuvat *[[Minä ja Morrison]]* (2001), *[[Maata meren alla]]* (2009), *Kaikki oikein* (2018) ja *Heinähattu, Vilttitossu ja ärhäkkä koululainen* (2020).  Hellstedt on ohjannut myös lyhytelokuvia ja muun muassa televisiosarjoja *[[Kotikatu]]*, *[[Käenpesä]],* *[[Kaikki kunnossa]]*  ja *Erityiset.*

Hellstedtin puoliso on elokuvaaja Pini Hellstedt.

## Filmografia
* *Pelipäivä* (1992)
* *Myötä ja vasta* (1993) Kunniamaininta Munich Student Film Festival
* *Paatti* (1993) Pääpalkinto Rauma Blue Sea Film Festival
* *Sepelimurskaamon kauniin Jolantan ihmeellinen elämä* (1996)
* *Ota ja omista* (1997)
* *Kalapuikkokeitto* (1998)
* *Samaa sukua, eri maata* (1998)
* *Kotikatu* (2001)
* *Kuka lohduttaisi Viiviä?* (2001)
* *[[Minä ja Morrison]]* (2001) Jussipalkinto: paras naispääosa, yleisön suosikki, 4 Jussiehdokkutta
* *Pidetään yhtä* (2002)
* *Käenpesä* (2004)
* *Kaikki kunnossa* (2007) Media & Message: paras fiktiosarja
* *Kaiken tämän takana* (2008)
* *[[Maata meren alla]]* (2009) Jussiehdokkuus: paras naispääosa
* *Haamukirjoittaja* (2015)
* *[[Kaikki oikein]]* (2018)
* *Aikuisen naisen joulukalenteri* (2018)
* *[[Kellot soi]]* (2019)
* *[[Heinähattu, Vilttitossu ja ärhäkkä koululainen]]* (2020)
* ''Erityiset'' 1-3 kaudet (2020-2023) Venla-ehdokkuus 2023
* *Helsinki-syndrooma* (2021)

## Lähteet

## Aiheesta muualla
*
Cerro Torre

**Cerro Torre** on Patagonian Andeilla Chilen ja Argentiinan rajalla sijaitseva vuorenhuippu. Huipun korkeus merenpinnan tasosta on 3&nbsp;128 metriä.
Cerro Torrea lähellä idässä sijaitsee myös Cerro Fitz Royn 3&nbsp;375 metriä korkea huippu. Näiden välissä on syvä laakso, jonka on kuluttanut Glaciar Torre -jäätikkö. Vuori on osa Los Glaciaresin kansallispuistoa.

Cerro Torre on 30 kilometriä pitkän pohjoisesta etelään kulkevan vuorijonon korkein kohta. Vuorijono sijaitsee Eteläisen Patagonian jäätikön itäreunalla Paso Marconin ja Paso del Vienton välisellä alueella. Pääpilarin vieressä pohjoispuolella on kaksi matalampaa terävää huippua, Torre Egger (2&nbsp;900&nbsp;m) ja Cerro Standhardt (2&nbsp;800&nbsp;m). Sen eteläpuolella sijaitsee laaja-alaisempi jäätikön peittämä Cerro Adela (2&nbsp;960&nbsp;m).

## Lähteet
* 

### Viitteet

## Aiheesta muualla
Amirspasalar

**Amirspasalar** () oli keskiajalla Georgian armeijan komentajan virkanimike ja yksi Georgian kuningaskunnan korkeimmista viroista. Se on peräisin sanoista *amir*, joka on "komentajaa", "kuvernööriä" tai "prinssiä" tarkoittava arabiankielinen termi, ja *spasalar*, joka on tullut muinaispersian sanasta *[[spahbod]]*. Englanniksi virasta käytetään yleensä nimitystä Lord High Constable. 

Amirspasalar oli kuninkaallisen armeijan ylin komentaja sodan aikana ja valtion lipun kantaja. Kuningatar Tamarin hallituskaudella (1084–1213) se oli valtion kolmanneksi korkein virka atabekin jälkeen. Teos *[[Garigeba qelmtsipis karisa|Kuninkaallisen hovin säädökset]]*, joka kirjoitettiin todennäköisesti kuningas Giorgi V:n toisen valtakauden aikana (1314–1346), määrittelee viran "kunniavisiiriksi ja armeijan päälliköksi".

Amirspasalar-arvonimi mainitaan ensimmäisen kerran kuningas Giorgi III:n hallituskaudella (1156–1184), mutta sen otti ilmeisesti käyttöön Giorgin isoisä Davit IV (hallitsi 1189–1125), joka uudisti voimakkaasti Georgian asevoimia ja siviilihallintoa. 1100-luvun alussa amirspasalar valittiin Orbeli-suvusta, mutta vuonna 1155 kuningas Demetre I:n poika Davit V syrjäytti isänsä ja yritti rajoittaa suvun vaikutusvaltaa siirtämällä viran sen kilpailijalle Tirkaš Abuletisdzelle. Kun Demetre nousi takaisin valtaan, Orbelit pitivät jälleen virkaa hallussaan Giorgi III:n vastaiseen kapinaansa saakka vuosina 1176/1177. Silloin se annettiin kiptšakkialkuperää olevalle Qubasarille. Vuonna 1184 kuningatar Tamar erotti Qubasarin ja nimitti amirspasalariksi Gamrekeli-suvun jäsenen. Myöhemmin virka siirtyi Mkhargrdzeli-suvussa ja heidän jälkeensä Džaqeli-suvussa. 

Kun Georgian kuningaskunta hajosi myöhemmin 1400-luvulla, virka käytännössä lakkautettiin.

## Katso myös
*Spaspet

## Lähteet
Amir

**Amir** on arabiankielinen miehen etunimi, joka merkitsee emiiriä ja prinssiä. Alun perin sitä on käytetty arvonimenä.

Amir on suosittu nimi islamilaisissa maissa, ja sitä tavataan musliminimenä myös Suomessa. Digi- ja väestötietoviraston etunimitilastoon on joulukuun 2024 loppuun mennessä kirjattu 1&nbsp;101 tämännimistä miestä ja lisäksi noin 30–40 naista. Todennäköisesti naisille ei kuitenkaan ole annettu etunimeksi miehennimeä, vaan kyseessä on arabiankieliseen nimeen sisältyvä isännimi eli *nasab*. Arabiassa Amir-nimeä vastaava naisennimi on Amira.

## Tunnettuja Amireja
* Amir Abrashi (s. 1990), albanialais-sveitsiläinen jalkapalloilija
* Amir Akrout (s. 1983), tunisialainen jalkapalloilija
* Amir Ali-Akbari (s. 1987), iranilainen kreikkalais-roomalaisen tyylin painija
* Amir Amini (s. 1984), iranilainen koripalloilija
* Amir El-Falaki (s. 1973), tanskalainen laulaja
* Amir Hadad (s. 1978), israelilainen tennispelaaja
* Amir Haddad (s. 1984), ranskalainen laulaja-lauluntekijä
* Amïr Haj Massaoud (s. 1981), tunisialainen jalkapalloilija
* Amir Ali Hajizadeh (1961/1962–2025), iranilainen kenraali
* Amir Abbas Hoveida (1919–1979), Iranin pääministeri v. 1965–1977
* Amir Johnson (s. 1987), yhdysvaltalainen koripalloilija
* Amir Karić (s. 1973), slovenialainen jalkapalloilija
* Amir Reza Khadem Azghadi (s. 1970), iranilainen painija ja poliitikko
* Amir Khan (s. 1986), brittiläinen nyrkkeilijä ja olympiamitalisti
* Amir Khusrow (1253–1325), intialainen runoilija ja historioitsija
* Amir Kumar (1923–1980), intialainen maahockeypelaaja ja olympiavoittaja
* Amir Peretz (s. 1952), israelilainen poliitikko
* Amir Hossein Sadeqi (s. 1981), iranilainen jalkapalloilija
* Amir Talai (s. 1977), yhdysvaltalainen näyttelijä
* Amir Teymuri (s. 1984), iranilainen säveltäjä
* Amir Vahedi (1961–2010), yhdysvaltalainen pokerinpelaaja

## Lähteet

## Aiheesta muualla
* Etunimien taivutus: Amir (Kotimaisten kielten keskuksen verkkojulkaisu)
Staraoke

**Staraoke** on Intervisio oy:n kehittämä ja tuottama lasten laulukilpailuohjelma, jota on esitetty alun perin MTV3-kanavalla ja sittemmin MTV3 Juniorilla 2003–2011. Kilpailijoiden ikäraja oli 7–12 vuotta. Ikärajaa nostettiin neljännellä tuotantokaudella 8–13:een. Ohjelmaa juonsi pop- ja rap-artisti Kana, joka myös esitti ohjelman tunnuskappaleen. 

Ohjelma perustui Staraoke-PC-peleihin, joita oli myynnissäkin. Sittemmin peli on julkaistu myös iPhonelle ja iPadille.

*Staraoke* on Suomen menestyneimpiä ohjelmaformaatteja maailmalla. Se on myyty Englantiin, Ranskaan, Saksaan, Italiaan, Espanjaan, Puolaan, Ruotsiin ja Unkariin. Formaatti voitti 8. huhtikuuta 2008 Emmy-palkinnon parhaana interaktiivisena ohjelmana. Se on ensimmäinen suomalainen ohjelma, joka on voittanut kyseisen palkinnon.

Ohjelman kolmannen tuotantokauden voitti Diandra Flores, joka voitti sittemmin Suomen Idolsin vuonna 2012.

Staraokea esitetään kuudessa maassa Cartoon Network -kanavalla. Ohjelmassa on melkein sama idea kuin suomalaisessa, mutta jaksoissa on kaksi kahden hengen joukkuetta. Lisäksi on kaksi soolokierrosta sekä yksi duettokierros. Hävinnyt joukkue saa ohjelman lopuksi niskaansa suuret määrät erivärisiä nesteitä. Pelihahmoina on Cartoon Networkilla esitettävien sarjojen hahmoja, kuten Tehotytöt ja Scooby Doo.

## Lähteet
Tuula Minetti

**Tuula Minetti** (o.s. **Myllyniemi**, s. 9. marraskuuta 1964) on suomalainen squashinpelaaja.

Minetti voitti joukkueiden Euroopan-mestaruuskilpailuissa pronssia vuonna 1990. Hän pelasi 126 maaottelua vuosina 1980–1998. Suomen mestaruuden hän on voittanut 20 kertaa vuosina 1983, 1985–2000, 2002 ja 2008–2009.

Squashin maailmanlistalla Minetti oli parhaimmillaan 14:s vuonna 1992, mikä on korkein suomalaisen naispelaajan sijoitus. Muista naispuolisista yksilömailapelaajista vain sulkapalloilija Anu Nieminen on ollut korkeammalla (13:s vuonna 2002).

## Lähteet
* 

### Viitteet

## Aiheesta muualla
* Minetin maaottelut Suomen Squashliiton sivuilla
Cerro Fitz Roy

**Cerro Fitz Roy** tai **Monte Fitz Roy** on Patagonian Andeilla Chilen ja Argentiinan rajalla sijaitseva vuorenhuippu. Huipun korkeus merenpinnan tasosta on 3&nbsp;375 metriä. Joskus sitä kutsutaan myös nimellä **Cerro Chaltén**, mikä  johtuu Tehuelche-intiaanien käyttämästä kutsumanimestä ”savuava vuori”.

Ensimmäisinä huipulle onnistuivat nousemaan ranskalaiset vuorikiipeilijät Lionel Terray ja Guido Magnone vuonna 1952.


File:162 - Fitz Roy - Janvier 2010.jpg
File:Localidad El Chaltén y el Fitz Roy.jpg
File:El_Chalten.jpg


## Aiheesta muualla
Levypallo

**Levypallo** on koripallotermi, joka tarkoittaa epäonnistuneen heittoyrityksen jälkeistä pallon tarkoituksellista haltuun ottamista. Heiton ei tarvitse osua korirautaan tai -levyyn, jotta levypallo syntyisi.

Levypallot on jaettu hyökkäys- ja puolustuslevypalloihin. Joukkuelevypallo (hyökkäys- tai puolustuslevypallo) merkitään joukkueelle, joka saa pallon hallinnan, kun pallo menee ulos kentältä pelitilanneheiton seurauksena.

## Lähteet
Johan Åkerman

**Johan Åkerman** (s. 20. marraskuuta 1972 Tukholma, Ruotsi) on ruotsalainen jääkiekkoilija..

Åkerman voitti HockeyAllsvenskanin pistepörssin kaudella 2005–2006, vaikka hän on pelipaikaltaan puolustaja. Seuraavalla kaudella Åkerman voitti HV71:n sisäisen pistepörssin Elitserienissä, antaen samalla koko liigassa eniten maaliin johtaneita syöttöjä. Vuonna 2008 hän oli voittamassa Ruotsin mestaruutta HV71:ssä.

Kaudelle 2008–2009 Åkerman siirtyi Venäjälle Lokomotiv Jaroslavliin ja uuteen KHL-liigaan. Kaudella 2009–2010 hän pelasi NLA:n HC Luganossa ja seuraavalla kaudella DEL-liigan Kölner Haiessa. Åkerman palasi Ruotsiin kaudeksi 2011–2012, kun hän teki sopimuksen Linköpingin kanssa. Hänet hankittiin erityisesti parantamaan joukkueen ylivoimapeliä. Kausi alkoi kuitenkin huonosti, ja tammikuussa Linköping erotti Åkermanin, joka oli jäämässä ylimääräiseksi pelaajaksi. Hän ehti pelata 36 ottelua ja tehdä niissä 10 pistettä. Åkermanin tehotilasto (-13) oli joukkueen huonoin. Hän ehti olla ilman joukkuetta noin viikon, kun hän teki sopimuksen Kölner Haieen.

Åkerman teki ensiesiintymisen Ruotsin maajoukkueessa 34-vuotiaana vuoden 2007 maailmanmestaruuskilpailuissa.

## Lähteet

* 
* 
* 

### Viitteet
Samuel Butler (rehtori)

**Samuel Butler** (30. tammikuuta 1774 Kenilworth, Britannia – 4. joulukuuta 1839) oli englantilainen klassinen kirjailija, Shrewsbury schoolin rehtori ja Lichfieldin piispa. Hänen lapsenlapsensa oli myös nimeltään Samuel Butler.

Butler syntyi Kenilworthissä, noin 10 kilometriä etelään Coventrysta ja 145 kilometriä Lontoosta luoteeseen. Hän kävi koulunsa Rugby Schoolissa ja vuonna 1792 hän aloitti opiskelut Cambridgen St John's Collegessa.

Opiskeluaikanaan hän sai palkintoja sekä latinan- että kreikankielisillä oodeillaan. Hän suoritti Bachelor of Art- tutkinnon 1796, Master of Art- tutkinnon 1799, ja teologian tohtorin arvon hän sai vuonna 1811. Vuonna 1798 hänestä tuli Shrewsbury schoolin rehtori.

Butlerin kirkollinen ura alkoi vuonna 1802 ja hän eteni tällä uralla nopeasti: jo vuonna 1822 hänet nimitettiin Derbyn arkkidiakonin virkaan. Tähän saakka hän hoiti kirkollisia virkoja rehtorin virkansa ohella, mutta vuonna 1836 hänet nimitettiin Lichfieldin (ja hiippakunnasta samana vuonna erotetun Coventryn) piispaksi.

Butler tunnetaan ehkä parhaiten yhteydestään Shrewsbury schooliin. Hänen rehtoriaikanaan koulun maine parani suuresti ja opetusmetodeissaan se oli yhtä hyvä kuin mikä tahansa muu yksityiskoulu . 

Butler kirjoitti useita kirjoja ja oppikirjoja. Butlerilla oli laaja kirjasto, johon kuului arvokkaita aldiinilaispainoksia  ja manuskripteja. Aldiinilaispainokset huutokaupattiin myöhemmin ja manuskriptit osti British Museum.

Butlerin elämäkerran on kirjoittanut hänenpojanpoikansa Samuel Butler. Piispa Butler on haudattu Shrewsbury Schoolin entisen seurakuntakirkon Collegiate Church of St Mary the Virgin Shrewsbury'n hautausmaalle.

## Lähteet
Sirkka Garam

**Sirkka Marjatta Garam** (o.s. **Saarikoski**, 4. toukokuuta 1939 Impilahti – 10. toukokuuta 2018 Hämeenlinna) oli suomalainen kirjailija, joka kirjoitti tieto- ja muistelmakirjoja sekä kolumneja. Hän oli kirjailija Pentti Saarikosken sisko ja Sami Garamin äiti. Hän oli naimisissa Károly Garamin kanssa.

## Teoksia
*Yksin, kaksin, yhdessä 1984
*Sinä ja minä 1985
* Koira kävi taloksi 1986
* Paprikoita 1988
* Murkinoita 1988
* Veljeni Pentti (muistelmateos, 1987) 
*Elämä pelissä 1995
*10 hyvää syytä pysyä yhdessä (Kirjapaja Oy 2001) 
*Toivottu lapsi: adoptio ja sijaisvanhemmuus. WSOY 1988
* Rintamalla Syöpä, minä, me. Kirjapaja 2008.

## Lähteet
Lords of Dogtown

**Lords of Dogtown** on Catherine Hardwicken ohjaama yhdysvaltalainen elämäkerrallinen elokuva vuodelta 2005. Elokuva kertoo rullalautailukulttuurin alusta ja se perustuu Z-Boys -rullalautailuryhmän tarinaan. *Lords of Dogtownin* käsikirjoituksen laati entinen rullalautailun-mestari Stacy Peralta. Sen pääosissa nähdään muun muassa Heath Ledger, Emile Hirsch ja Nikki Reed.

## Näyttelijät

## Aiheesta muualla
* 
* 
*
Amarelejan aurinkovoimala

**Amarelejan aurinkovoimala** on aurinkokennoilla sähköä tuottava voimala, joka sijaitsee Mouran kunnassa, eteläisessä Portugalissa. Aurinkovoimalan omistaa espanjalainen Acciona-yhtiö. 

Amarelejan aurinkovoimalan huipputeho on 46 MWp ja sen arvioidaan pystyvän tuottamaan 93 miljoonaa kW/h sähköä vuodessa, joka vastaa 30&nbsp;000 portugalilaisen kotitalouden kulutusta. 

Voimalan aurinkopaneelit on kiinnitetty moottoroituihin jäljittimiin, jotka pitävät paneelien aurinkokennot optimaalisessa kulmassa aurinkoon nähden. Jäljittimiä on yhteensä 2&nbsp;520 kappaletta. Aurinkovoimalan pinta-ala on 250 hehtaaria. 

Voimala valmistui joulukuussa 2008 ja se nauttii Portugalin valtion syöttötariffista, joka takaa määrätyn hinnan sähkön tuottajalle.

## Lähteet

## Aiheesta muualla
* Acciona Energia kotisivut  ja